หลังจากมีเพศสัมพันธ์กะแฟน มันเลอะปากช่องคลอด 18ชม.ต่อมา หนูกินยาคุมฉุกเฉินพร้อมกันทั้งสองเม็ด ผ่านมา5วันในระยะเวลา5วัน ก็มีเลือดสีน้ำตาลๆออกมาเล็กน้อย พอเข้าวันที่6ประจำเดือนก็มา นี่โอกาสที่จะท้องน้อยมั่ยค่ะ.
สวัสดีค่ะ การมีเพศสัมพันธ์แม้จะหลั่งนอกก็ยังมีโอกาสตั้งครรภ์ได้สูงถึงประมาณ 20% โดยหากมีการใช้ยาคุมฉุกเฉินตามไป กินอย่างถูกต้อง ภายใน 72 ชั่วโมง จะช่วยลดโอกาสการตั้งครรภ์ลงไปได้บ้าง ยามีประสิทธิภาพได้ประมาณ 80-90% ค่ะหลังการใช้ยาคุมฉุกเฉินประมาณ 1-2 สัปดาห์ อาจมีเลือดออกผิดปกติทางช่องคลอด และอาจทำให้ประจำเดือนในรอบเดือนนั้นมาคลาดเคลื่อนไปได้ แต่สุดท้ายแล้วก็ควรจะมาไม่เกิน 35 วันจากครั้งก่อนดังนั้นจากเลือดที่กล่าวมา อาจจะเป็นเลือดประจำเดือนมาจริงๆ ก็คือไม่ได้ตั้งครรภ์แล้ว สามารถซื้อชุดตรวจครรภ์ทางปัสสาวะมายืนยันเองอีกครั้งเบื้องต้น ให้ผลบวกได้ 10-14 วันหลังปฏิสนธิ และควรไปยืนยันผลที่รพ.หากไม่แน่ใจผลค่ะ และครั้งต่อไปควรใส่ถุงยางอนามัยขณะมีเพศสัมพันธ์ หรือกินยาคุมแบบแผงป้องกันไว้ก่อนและกินอย่างต่อเนื่องจะดีกว่า